Chillida Leku

Chillida Leku Eduardo Chillida eskultore donostiarraren omenez egindako eta haren lan bilduma batek osatutako museoa da, Jauregi auzoan (Hernani) kokatutakoa.

2002an zabaldu zuten publikora, urte bat lehenago sortutako Eduardo Chillida-Pilar Belzunce Fundazioak abiatutako egitasmoa izanda. 2010eko abenduaren 1ean eskultorearen semeak jakinarazi duenez, krisia ekonomikoak itxiera eragin eta jada langileen erregulazio espedientea tramitatzen hasi zen, itxiera data urte horretako abenduaren 31an ezarri zelarik.

2014ko abenduaren 23an jakin zenez, Eusko Jaurlaritzak espero zuen Chillida Leku 2016an irekitzea, baina Museoa 2019ko apirilean zabaldu da Zabalaga baserriko Eduardo Txillida. Oihartzunak erakusketarekin eta Miraia Massague zuzendariaren gidaritzapean.

Zabalaga 

Eduardo Chillida eta Pilar Belzunce emazteak 1984an erosi zituzten "Zabalaga" izeneko baserria eta inguruko lursaila. Baserria jatorriz 1543an egindakoa zen, eta artistak erosi zuenerako nahiko hondatuta zegoen jadanik.

Museoa zabaltzean, Zabalaga berriztatuaren barruan hainbat eskultura paratu dituzte, bi solairutan banatuta.

Lorategia 
Baserriaren inguruan 12 hektareako lorategi zabala dago, eta bertan 40 eskultura ikusgai daude.

Erreferentziak

Ikus, gainera 
 Arte garaikidea
 Oteiza Museoa, Altzuza, Eguesibar, Nafarroa

Kanpo estekak 

  Museoaren webgunea

Eduardo Txillida
Euskal Herriko arte-museoak
Gipuzkoako museoak
Hernaniko eraikinak
Donostiako turismoa
2002an amaitutako eraikinak
Eskultura museoak
Museo-etxeak
Eskulturen parkeak
Eskultura Euskal Herrian
Arte garaikideko museoak